২০১৮, ওক্তোবর ৫দা রুসিয়াগী রাস্ত্রপতিগী খোঙচৎ মনুংদা থোকখিবা ভারত-রুসিয়াগী অপুনবা ৱারোল

ভারত-রুসিয়া : হোংলক্লিবা মালেম অসিদা মতম কুইরবা মরি অমা ২০১৮গী ওক্তোবর ৪-৫দা নই দিল্লিদা ১৯সুবা লৈবাক অনিগী চহিগী মীফমদা ভারতকী প্রধান মন্ত্রী নরেন্দ্র মোদী অমসুং রুসিয়াগী রাস্ত্রপতি ব্লাদিমির পুতিন উনখি। ভারত-রুসিয়াগী মরি অসি ১৯৭১গী ভারত অমসুং য়ু এস এস আরগী শান্তি, মরুপ-মপাং অমসুং মতেং পীনবগী য়ানচে, ১৯৯৩গী ভারত অমসুং রুসিয়াগী মরক্তা মরুপ-মপাং ওইবা অমসুং মতেং পীনবগী য়ানচে, ২০০০গী ভারত অমসুং রুসিয়া ফেদেরেসনগী মরুপ-মপাং ওইবগী দিক্লারেসন অমসুং ২০১০গী অখন্নবা মরুপ-মপাং ওইবগী অপুনবা ৱারোলদা য়ুমফম ওইবনি। হিরম কয়াদা ভারত অমসুং রুসিয়ানা মতেং পীনরি অমসুং রাজনিতি, মিলিতরি, সেকুরিতি, ইকনোমি, ইনর্জি, উদোক, সাইন্স, তেক্নোলোজি, কলচর অমসুং মীওইবগী মতেং পাংবা য়াউনা হিরম কয়াদা মতেং পীনরি। ২০১৮গী মে ২১দা সোচিদা ইনফোরমেল ওইনা উনখিবা অদু হৌজিক্কী মতম অসিদা ভারত অমসুং রুসিয়ানা য়াম্না মরুওইনা লৌরি অমসুং ইন্তরনেসনেল দিপ্লোমেসিদা অখন্নবা মীফম অমা ওইখিবা অদুনা প্রধান মন্ত্রী মোদী অমসুং রাস্ত্রপতি পুতিন অনিগী মরক্তা লৈনরিবা অচেৎপা থাজনবা অদু উৎলি, লৈবাক অনিগী মরক্তা লৈনরিবা চাংনাইনা উনবগী অপাম্বশিং অমসুং নাকল অনিনা পাম্নবা হিরমশিংদা চাংনাইনা ৱা তান্নবা, মতেং পীনবা হেনগৎপগী ৱাফম মরুওইনা থমখি। সোচিগী মীফম অদুনা মালেমগী ওইবা কাংলোন অমা শেমগৎপদা ভারত অমসুং রুসিয়াগী মরুপ-মপাং ওইবগী মরি অসিনা লৌরিবা থৌদাং অসি উৎখি। অসিগুম্বা ইনফোরমেল ওইবা মীফমশিং মখা তানা পাংথোকপা হায়না লৈবাক অনিনা য়ানখি অমসুং চাংনাইনা থাক খুদিংমক্তা পাউ ফাউনবা হায়না য়ানখি। ভারত অমসুং রুসিয়াগী মরক্তা অখন্নবা অমসুং মরুওইবা মরি লৈননবা নাকল অনিমক্না অমুক হন্না অচেৎপা ৱারেপ লৌরে। মসিগী মরি অসিনা মালেমদা শান্তি থম্বদা মরুওইবা মরম অমা ওইগনি হায়না নাকল অনিনা লাউথোকখি অমসুং মালেমগী শান্তি থম্বাদা লৈবাক অমমম্না লৌনরিবা থৌদাংশিং নাকল অনিনা শক খঙনখি। মখোয়গী মরি অসি মপুং ফারে অমসুং হিরম কয়া কোনশিল্লে হায়না নাকল অনিনা য়ানখি অমসুং অমনা অমগী ফিবম কুপ্না খঙনখী। মখোয়গী কলচর য়াম্বা, লোন য়াম্বা অমসুং ধর্ম্ম য়াম্বা খুন্নাইশিংনি হায়না অমুক হন্নবা ৱারেপ লৌখি অমসুং ভারত অমসুং রুসিয়ানা অনৌবা মতম অসিগী শিংনরকপশিং মায়োক্নগনি।মখোয়না মখাতানা হেন্না শম্নবা অমসুং মখল য়াম্বা মালেম অমা শেম্বদা মতেং পাংনগনি। মালেমগী উংখৎনরিবা হন্থনবা, খাংবা কনবগী ৱাখল্লোন য়োকখৎনবা, মতেং পীননবা, লৈবাকশিংগী মরক্তা অরোনবা লৈতবা মরি শেমগৎনবা নাকল অনিনা লৈবাক খুদিংমক্তা অপীল তোরি। মালেমগী মফম খুদিংদা থেংনরিবা খুদোংচাদবশিং হায়বদি, অকোয়বগী ফিবম কাইহন্দনা শেন-থুম চাউখৎহনবা, লায়রবা কোকহনবা, লৈবাকশিংগী মরক্তা থোং মান্নদবা অমসুং হকশেলগী খুদোংচাবা অসিগী মতাংদা লৈবাক অনিনা তকশিনখি। হায়রিবা পান্দমশিং অসি ফংনবা ভারত অমসুং রুসিয়ানা মতেং পীননবা ৱাশক্নখি। লৈবাক অনিগী মরক্তা মিনিস্তরগী থাক্তা ৫০ রক চৎথোক-চৎশিন তৌনদুনা নাকল অনিগী মরি কনখৎহল্লে। ২০১৭-১৮গী ওইনা ফোরেন ওফিস কন্সলতেসনগী প্রোতোকোল মাইপাক্না চৎনখিবগী মখা তারকপা ওইনা চহি মঙগী ওইনা (২০১৯-২৩)গী কন্সলতেসনগী থবক শাংদোকপা নাকল অনিনা য়ানরে। ইকাতেরিনবর্গ অমসুং অস্ত্রখানদা ভারতকী কন্সুল জনরেল হাপখিবদা রুসিয়ানা তরাম্না ওক্লি অমসুং মসিনা লৈবাক অনিগী মীয়ামগী মরক্তা নকশিন্নবা হেনগৎহল্লগনি। ২০১৮-২০২০গী ওইনা ভারতকী নার্কোতিক্স কন্ত্রোল বিউরো অমসুং রুসিয়ান ফেদেরেসনগী ইন্তিরিয়র মিনিস্ত্রি অনিগী মরক্তা জোইন্ত এক্সন প্লান য়াউনা সেকুরিতি, দ্রগ ত্রাফিক্কিং অমসুং দিজাস্তর মেনেজমেন্তগী মতাংদা মতেং পীন্নবা ২০১৭গী নবেম্বরদা য়ানখিবা অদু লৈবাক অনিনা তরাম্না ওক্লি। দিজাস্তর মেনেজমেন্তগী মতাংদা রুসিয়াগী তেক্নিকেলগী ওইবা হৈশিংবা অসি ভারতনা শক খঙখি অমসুং ভারতকী ত্রেন্নরশিং ত্রেনিং পীবা য়াউনা হিরম কয়াদা মতেং পাংনবা হায়না য়ানখি। ভারত অমসুং রুসিয়াগী মরক্তা দিপ্লোমেতকী মরি লৈনবা হৌখিবগী চহি ৭০ সুবা নিংশিং থৌরম মাইপাক্না লোইশিনখিবা অদুন নাকল অনিনা শক খঙখি। কলচরেল একচেন্জ প্রোগ্রাম কয়া ২০১৭-১৯ ফাওবগী মনুংদা পাংথোক্নবা ২০১৭দা য়ানচে ইনখিবা অদু নাকল অনিনা তরাম্না ওকখি। চহী ওইবা রুসিয়াদা পাংথোকপা ভারতকী ফেস্তিবেলশিং অমসুং ভারত্তা পাংথোকপা রুসিয়াগী ফেস্তিবেলশিং নাকল অনিনা তরাম্না ওকখি অমসুং হৌজিক চৎথরিবা য়ুথ একচেন্জ প্রোগ্রাম, রাইতর একচেন্জ অমসুং ফিল্ম ফেস্তিবেলশিং তরাম্না ওকখি। হৌখিবা চহি ২ অসিদা তুরিজম চাউখৎলকপদা নাকল অনিনা তরাম্না ওকখি অমসুং মসিগী খুদোংচাবশিং হেনগৎহনবা হায়না য়ানখি। রুসিয়ানা ফিফা ২০২৮ মাইপাক্না শীনখিবদা ভারতনা তরাম্না ওকখি। চহি কয়াগী মমাংদগী রুসিয়ান একাদেমি ওফ সাইন্সেসগী ইন্সতিতুৎ ওফ ওরিয়েন্তেল স্তদিজনা ভারত-রুসিয়াগী মরি ফগৎনবা পায়খৎলকপা থবকশিং নাকল অনিনা শক খঙখি। ইন্সতিতুৎ লিংখৎখিবগী চহি ২০০সুবা থৌরম পাংথোকপদা ভারতনা মতেং পাংগনি হায়না প্রধান মন্ত্রী মোদীনা থাজবা পীখি। ইকনোমি রুসিয়ান ফেদেরেসনগী দিপুতি প্রাইম মিনিস্তর য়ুরি আই বোরিসোভ অমসুং ভারতকী মপান থৌরম মন্ত্রী সুস্মা শ্বারাজনা পুন্না শরুক য়াদুনা ললোন-ইতিক, ইকনোমি, সাইন্স, তেক্নোলোজি অমসুং কলচরগী লমদা মতেং পীননবা ইন্দিয়া-রুসিয়া ইন্তরগভর্মেন্তেল কম্মিসনগী ২৩সুবা মীফমদা লৌখিবা ৱারেপশিং নাকল অনিনা তরাম্না ওকখি। ২০২৫ ফাউবগী মনুংদা লৈবাক অমনা অমদা য়ু এস দোল্লর বিলিয়ন ৩০গী শেনফম থাদনবা পান্দম থমখিবা অদু ফংনবা লৈবাক অনিনা অমুক হন্না য়েংশিনখি। ২০১৭দা নাকল অনিগী ললোন-ইতিক্কী থবক চাদা ২০ হেনগৎলে অমসুং মসি মতা তানা পাকথোক-চাউথোক্নবা থবক তৌবা হায়না য়ানখি। নেসনেল করেন্সিশিংদা ললোন-ইতিক তৌনবদা শৌগৎপা হায়না নাকল অনিনা য়ানখি। রুসিয়াদা ২০১৮গী অরোইবা শরুক্তা ভারতকী নিতি অয়োগ অমসুং রুসিয়াগী ইকনোমিক দিবলপমেন্ত মিনিস্ত্রি অনিগী মরক্তা অহানবা ইকনোমিক দাইলোগ পাংথোকপা হায়না নাকল অনিনা য়ানখি। য়ুরেসিয়ান ইকনোমিক য়ুনিয়ন অমসুং মসিগী মেম্বরশিংনা নাকল অমা ওইরগা অমসুং ভারতনা নাকল অমদা লৈরগা ফ্রি ত্রেদ এগ্রিমেন্তগী ৱারি শানবা হৌখিবা অদু নাকল অনিনা তরাম্না ওকখি অমসুং ৱারি শানবা অদু য়াংশিন্নবা তকশিনখি। ললোন-ইতিক, শেন-থুম অমসুং শেন থাদবগী মতাংদা মতেং পীনবা চাউখৎহন্নবা জোইন্ত স্তদি কম্মিসন থবক হৌনবা নাকল অনিনা তরাম্না ওকখি। মসিগী থবক অসি পাংথোক্নবা ইন্দিয়ান ইন্সতিতুৎ ওফ ফোরেন ত্রেদ অমসুং ওল রুসিয়ান একাদেমি ওফ ফোরেন ত্রেদ নাকল অনিনা খল্লে। ভারত্তা রুসিয়াগী ইনভেস্তরগী খুদোংচানবা “ইনভেস্ত ইন্দিয়া”না পায়খৎলিবা থবকশিং নাকল অনিনা থাগৎখি অমসুং রুসিয়াদা ভারতকী কম্পেনিশিংনা থবক তৌবা নুংঙাইনবা রুসিয়াগী ইকনোমিক দিবলপমেন্ত মিনিস্ত্রিনা ‘সিঙ্গল ৱিন্দো সর্বিস’ হৌদোক্নবা থৌরাং তৌরি। ২০১৮গী ওক্তোবর ৪-৫দা নই দিল্লিদা পাংথোক্কদৌরিবা ১৯সুবা চহিগী মীফমগী নাকলদা ইন্দিয়া-রুসিয়া বিউজিনেল সম্মিৎ পাংথোকপা হায়না নাকল অনিনা য়ানখি। মীফম অদুদা নাকল অনিমক্তগী মশিং য়াম্লবা দেলিগেতশিং শরুক য়াদুনা লৈবাক অনিগী মরক্তা ললোন-ইতিক, শেন-থুম অমসুং ইনভেসমেন্তগী মতাংদা লৈনরিবা মরি ফগৎহন্নবা খন্নগনি। মাইনিং, পৱার, থাউ অমসুং গ্যাস, রেলৱেজ, ফার্মাসিউতিকেলস, ইনফোরমেসন তেক্নোলোজি, কেমিকেল, ইনফ্রাস্ত্রকচর, ওতোমোবাইল, এভিয়েসন,স্পেস, জহাস শাবা, অমসুং পোৎলম কয়া শাবগী মতাংদা ইনভেসমেন্ত প্রোজেকশিং থবক ওইনা পায়খৎপগী খুমাং চাউশিনবা নাকল অনিনা অমুক হন্না য়েংশিনখি। রুসিয়াদা এদভান্স ফার্মা কম্পেনিনা ফার্মাসিউতিকেল প্লান্ত অমা লিংখৎপদা নাকল অনিনা তরাম্না ওকখি। ভারতকী নাকলদগী রুসিয়াদগী হার মখল কয়া লৈবা হেনগৎনিংবগী অপাম্বা ফোঙদোকখি। এলুমিনিয়ম সেক্তরদা মতেং পীনবা হেনগৎপা হায়না নাকল অনিনা য়ানখি। নেসনেল স্মোল ইন্দস্ত্রি কোরপোরেসন ওফ ইন্দিয়া অমসুং রুসিয়ান স্মোল এন্দ মেদিয়ম বিউজিনেল কোরপোসন অনিগী মরক্তা এম ও য়ু খুৎয়েক পীনখিবা অদু তরাম্না ওকখি। ইনফ্রাস্ত্রকচর শেমগৎপদা লৈবাক অনিনা মতেং পীনবগী তঙাইফদবা অদুন নাকল অনিনা তকশিনখি। লম্বী, রেল,স্মার্দ সিতি, ৱাগোন শাবা অমসুং লোজিস্তিক কম্পেনিশিং য়াউনা ভারতকী ইন্দস্ত্রিয়েল কোরিদোরশিং শেমগৎপদা ভারতনা রুসিয়াগী কম্পেনিশিং চেবাউ পীখি। সেতিলাইত নেভিকেসন তেক্নোলোজিশিং শীজিন্নদুনা তেক্স খোমগৎপগী থবক রুসিয়াগী মাইকৈদগী ভারত্তা পীখি। রেলৱেগী খোঙজেল য়াংখৎহন্নবগী প্রোজেকশিংদা ইন্তরেনেসনেল বিদ্দিংগী খুৎথাংদা রুসিয়ানা শরুক য়ানিংবগী অপাম্বা ফোঙদোকখি। ত্রান্সপোর্ত ইজুকেসন, ইন্তরনেসনেল ত্রান্সপোর্ত কোরিদোরগী ত্রেনিং পীবগী মতাংদা মতেং পীনবগী মরুওইবা নাকল অনিনা খঙজিনখি। হায়রিবা থবকশিং অসিগীদমক নেসনেল রেল এন্দ ত্রান্সপোর্ত ইন্সতিতুৎ(বাদোদারা)ভারত অমসুং রুসিয়ান য়ুনিভর্সিতি ওফ ত্রান্সপোর্ত (এম আই আই তি) অনিগী মরক্তা মতেং পীনবা হায়না নাকল অনিনা য়ানখি। লৈবাক অনিগী মরক্তা চৎথোক-চৎশিন হেনগৎহনবগী মরুওইবা নাকল অনিনা খঙখি। কস্তম, লম্বী, রেল অমসুং শেন-থূমগী মতাংদা লৈরিবা য়ানদ্রিবা ৱাফমশিং অথুবদা লোইশিনদুনা ইন্তরেনেসনেল নোর্থ-সাউথ ত্রান্সপোর্ত কোরিদোর শেম্নবা নাকল অনিনা য়ানখি। ভারতকী পোৎলমশিং ইরান ফাউরগা রুসিয়া ফাউবা পুরকপগী মতাংদা খন্ননবামোস্কোদা পাংথোক্কদবা ত্রান্সপোর্ত ৱিক-২০১৮গী নাকলদা ভারত, ইরান অমসুং রুসিয়াগী নাকল অহুমগী ওইবা মীফম পাংথোকপা হায়না লেপনখিবা অদু তরাম্না ওকখি। তি আই আর কারনেতসকী মখাদা ভারতনা মালেমগী ওইনা পোৎচৈ পুথোক-পুশিন তৌনবা কস্তম কনভেসন্দা ভারতনা য়াউখিবা অদুগী মতাংদা ভারতনা রুসিয়াদা খঙহনখি। আই এন এস তি সি মিনিস্তরিয়েল মীতিং পাংথোক্নবা হোৎনবা হায়না নাকল অনিনা য়ানখি। ললোন-ইতিক্কী থবক চাউখৎনবা পোৎথোকশিং থাদোকপা/লৌশীনবা মতমদা তঙাইফদনা তৌগদবা ইন্সপেক্সন/নিয়মশিং থেংথদবা তৌদবা পাংথোকতুনা ইন্সপেক্সনগা মরি লৈন্না মতম চংহনবা হন্থহনবা হায়না নাকল অনিনা য়ানখি। লৈবাক অনিগী ত্রেদ একজিবিসনশিং অমসুং ফিয়াশিং অমসুং এক্সপোর্ত প্রমোসন কাউন্সিলশিং অমসুং এক্সপোর্তর/ইমপোর্তরশিংগী অকুপ্পা ৱারোলশিং ফংনবা নাকল অনিনা ই-পাউ পীনবা হায়না য়ানখি। ভারত অমসুং রুসিয়াগী মরক্তা পোৎ-চৈ পুথোক পুশিন তৌবদা কস্তমগী থবক লাইহন্নবা গ্রিন কোরিদোর প্রোজেক অথুবা মতমদা থবক হৌনবা নাকল অনিনা য়ানখি। মসি নাকল অনিগী ললোন-ইতিক্কী থবক হেনগৎহন্নবা খোংথাং অমনি হায়না নাকল অনিনা য়ানখি। প্রোজেক অসি হৌরবা মতুংদা লৈবাক অনিগী কস্তম এদমিনিস্ত্রেতরশিংনা মসি মখা তানা পাকথোক-চাউথোকহনবা য়ারগনি। ভারতকী রাজ্যশিং অমসুং য়ুনিয়ন তেরিতোরিশিং অমসুং রুসিয়ান ফেদেরেসনগী লৈবাকশিংগী মরক্ত ললোন-ইতিক, ওন্ত্রেপ্রেনইয়রশিং অমসুং সরকারগী বোদিশিংগী মরক্ত মতেং পীনবা নাকল অনিনা য়ানখি। অসাম অমসুং শাখালিন, হরিয়ানা অমসুং বাসকোরতোস্তান, গৱা অমসুং কালিনিনগ্রেদ, ওদিসা অমসুং ইরকুতসক, ভিসাখাপতনম অমসুং ব্লাদিভোস্তোককী মরক্ত য়ানচেশিং খুৎয়েক পীনবদা নাকল অনিনা য়ানখি। মরুওইবা থৌরমশিং হায়বদি সেন্ত পেতরসবার্গ ইন্তরনেসনেল ইকনোমিক ফোরম, ইস্তর্ন ইকনোমিক ফোরম, পার্তনরসিপ/ইনভেসমেন্ত সম্মিৎশিংদা রাজ্যশিংগী মীহুৎশিংনা শরুক য়াবা নাকল অনিনা য়াখি অমসুং ইন্দিয়া-রুসিয়া ইন্তররিজনেল ফোরম পাংথোক্নবা হোৎনবদা তরাম্না ওকখি। চুনবা তেক্নোলোজিশিং শীজিন্নদুনা অকোয়বগী ফিবম মাঙহনদনা লৈবাক অনিগী মহৌশাগী লনশিং থিদোক্নবা অমসুং শীজিন্ননবা পুন্না থবক তৌমিন্ননবা অপুনবা প্রোজেকশিং পায়খৎপা নাকল অনিনা য়ানখি। লৌউ-শিংগী হিরম অসিদা মরুওইনা মতেং পীনবা হায়না নাকল অনিনা য়ানখি। পি জি এস সি অলরোসানা ভারতকী কম্পেনিশিংদা ককত্রিবা দাইমন্দশিং পীনবা মতম শাংনা চৎনগদবা য়ানচে অমা খুৎয়েক পীখিবা অদু নাকল অনিনা থাগৎখি। মুম্বাইদা অলরোসাগী ওফিস অমা হাংবা, অলরোসা অমসুং জেমস এন্দ জেৱেল্লরি প্রমোসন কাউন্সিল ওফ ইন্দিয়া অনিনা জেনেরিক দাইমন্দ য়োন্নবা ইন্তরনেসনেল দাইমন্দ প্রদুসর এসোসিয়েসনদা পুন্না শেন থাদবা হায়না য়ানখি। রুসিয়ান ফার ইস্তদা ভারতকী কম্পেনিশিংনা দাইমন্দ পুথোক্নবা হন্দক শেন থাদখিবা অদু নাকল অনিনা খঙজিনখি। রুসিয়াগী ফার ইস্ততা শেন থাদনবা রুসিয়ানা ভারত্তা চেবাউ পীখি। মুম্বাইদা ফার ইস্ত এজেন্সি অমা হাংদোক্নবা ৱারেপ লৌখিবা অদু ভারতনা তরাম্না ওকখি। ২০১৮গী সেপ্তেম্বরদা ব্লাদিভোস্তোকতা পাংথোক্কদবা ইস্তর্ন ইকনোমিক ফোরমদা কম্মর্স, ইন্দস্ত্রী অমসুং সিবিল এভিয়েসনগী মন্ত্রী সুরেস প্রাভুনা লুচিংবা ভারতকী মীহুৎ কাংবু অমা শরুক য়াগনি। ফার ইস্ততা শেন থাদনবা ইনভেসমেন্ত রোদ-সো অমা পাংথোক্নবা রুসিয়াগী অৱাংবা থাক্কী মীহুৎ কাংবু অমা ভারত্তা লাক্কনি। থার্দ কন্ত্রীশিংদা রেলৱেজ, ইনর্জি অমসুং তেক্নোলোজিগী লমদা অপুনবা প্রোজেকশিং পায়খৎপা হায়না নাকল অনিনা য়ানখি। সাইন্স অমসুং তেক্নোলোজি সাইন্স অমসুং তেক্নোলোজিগী লমদা মতেং পীনবা হেনগৎহনবগী তঙাইফদবশিং নাকল অনিনা খঙজিনখি অমসুং ২০১৮গী ফেব্রুৱারিদা ভারতকী সাইন্স এন্দ তেক্নোলোজি দিপার্তমেন্ত অমসুং রুসিয়াগী সাইন্স এন্দ হয়ার ইজুকেসন মিনিস্ত্রীনা পুন্না শীন্দুনা ১০সুবা ইন্দিয়া-রুসিয়া ৱার্কিং গ্রুপ ওন সাইন্স এন্দ তেক্নোলোজি পাংথোকখিবা অদু তরাম্না ওকখি। ভারতকী সাইন্স এন্দ তেক্নোলোজি দিপার্তমেন্ত অমসুং রুসিয়ানা ফাউন্দেসন ফোর বেসিক রিছাসগা মাইপাক্না পুন্না থবক তৌমিন্নদুনা বেসিক অমসুং এপ্লাইদ সাইন্সকী লমদা পুন্না থবক তৌমিন্নরকপগী ১০সুবা নিংশিং থৌরম ২০১৭গী জুনদা পাংথোকখিবা অদু লৈবাক অনিনা তরাম্না ওকখি। ভারতকী সাইন্স এন্দ তেক্নোলোজি দিপার্তমেন্ত অমসুং রুসিয়ানা ফাউন্দেসন ফোর বেসিক রিছাসগা মাইপাক্না পুন্না থবক তৌমিন্নবা অদু নাকল অনিনা শক খঙখি। লৈবাক অনিগী লেবোরেতোরিশিং, একাদেমিয়া, য়ুনিভর্সিতিশিং, ইন্সতিতুৎশিং অমসুং লুপশিংগী মরক্তা সাইন্স অমসুং তেক্নোলোজিগী লমদা মতম শাংনা মতেং পীনবা হায়না নাকল অনিনা য়ানখি। ইনফোরমেসন, কম্মুনিকেসন, ইলেকত্রোনিক্স সিস্তেম দিজাইন অমসুং মেনুফেকচরিং, সোফৱায়র শাবা, সুপরকম্পুতিং, ই-গভরমেন্ত, নেতৱার্ক সেকুরিতি, ফিন-তেক, ইনফোরমেসন অমসুং কম্মুনিকেসনগী সেকুরিতি, ইন্তরনেত ওফ থিংস, রেদিও কন্ত্রোল, রেদিও ফ্রিক্বেন্সি স্পেকত্রম রিগুলেসনগী লমদা মখা তানা মতেং পীনবা হেনগৎহনবা হায়না নাকল অনিনা য়ানখি। ব্রিক্স অমসুং আই তি য়ু য়াউনা মালেমগী ওইবা প্লেতফোর্মশিংদা মখা তানা মতেং পীনবা হায়না নাকল অনিনা ৱারেপ লৌখি। ২০১৮গী মার্চতা নই দিল্লিদা ভারতকী কম্মর্স অমসুং ইন্দস্ত্রি মিনিস্তর সুরেস প্রভু অমসুং রুসিয়াগী ইকনোমিক দিবলপমেন্ত মিনিস্তর মেকজিম ওরেসকিন অনিনা “ইন্দিয়া-রুসিয়া ইকনোমিক কোওপরেসন: দ ৱে ফোরৱার্দ” জোইন্ত দিক্লারেসন খুৎয়েক পীনখিবা অদু নাকল অনিনা তরাম্না ওক্লি। কনফিদেরেসন ওফ ইন্দিয়ান ইন্দস্ত্রি অমসুং কোলকোভো ফাউন্দেসন অনিনা শীন্দুনা ২০১৮গী দিশেম্বরদা অহানবা ইন্দিয়া-রুসিয়া স্তার্দ-অপ সম্মিৎ শীন্নবা ৱারেপ লৌখিবা অসি লৈবাক অনিনা তরাম্না ওক্লি। লৈবাক অনিগী মরক্তা স্তার্দঅপশিং, ইনভেস্তরশিং, ইনকুবেতরশিং অমসুং ওন্ত্রেপ্রেনইয়রশিংনা পাউ ফাউনবা য়ানবা ওনলাইন পোর্তেল অমা হাংদোক্নবা ৱাফম তরাম্না ওকখি। স্পেসকী লমদা ইন্দিয়া-রুসিয়াগী মতম কয়াগী মমাংদগী লৈরক্লবা মরিগী মরুওইবা অদু নাকল অনিনা খঙখি অমসুং রুসিয়া অমসুং ভারত্তা ইন্দিয়ান নেভিকেসন সেতিলাইত সিস্তেম অমসুং রুসিয়ান নেভিকেসন সেতিলাইত সিস্তেমগী দেতা খোমজিন্নবা গ্রাউন্দ স্তেসনশিং লিংখৎনবা থবক নাকল অনিনা তরাম্না ওকখি। শান্তি ওইবা মওংদা স্পেস শীজিন্নবা, মীওইবনা স্পেসতা চৎনবা থৌরাংশিং, সাইন্তিফিক প্রোজেকশিং অমসুং ব্রিক্স রিমোত সেন্সিং সেতিলাইতকী লমদা মতেং পীনববা মখা তানা হেনগৎহনবা হায়না নাকল অনিনা য়ানখি। আর্তিক লমদমদা অপুনবা সাইন্তিফিক রিছাস প্রোজেকশিং পায়খৎতুনা নাকল অনিমক্কী কান্নগদবা হিরমশিংদা মতেং পাংনবগী অপাম্বা নাকল অনিনা ফোঙদোকখি। অন্তারতিক লমদমদা মতম কয়াগী মমাংদগী ভারত অমসুং রুসিয়াগী সাইন্তিসশিংনা মতেং পীনদুনা লাক্লিবা অসি নাকল অনিনা অপেনবা ফোঙদোকখি। লৈবাক অনিগী মরক্তা অৱাংবা থাক্কী ইজুকেসন ইন্সতিতুৎশিংগী মরক্ত লৈনরিবা মরি অসি পাকথোক-চাউথোকহনবা হায়না নাকল অনিনা খন্নখি অমসুং ২০১৫দা লিংখৎপদগী হৌনা হৌজিক ফাউবদা মহুমলক উনখ্রবা ইন্দিয়া-রুসিয়া নেতৱার্ক ওফ য়ুনিভর্সিতিগী থবক থৌরমশিং থাগৎখি অমসুং মসিগী মেম্বর অসি হৌজিক ৪২ য়ৌরে। নাকল অনিনা ওজাশিং অমসুং মহৈরোইশিংগী মরক্তা একাদেমিক একচেন্জশিং পাংথোকপা অমসুং অপুনবা সাইন্তিফিক অমসুং ইজুকেসনেল প্রোজেকশিং পায়খৎপদা তরাম্না ওকখি। ইনর্জি ভারতনা রুসিয়াগী নেচরেল গ্যাস পাম্লিবা অমসুং রিনইয়েবল ইনর্জি সেক্তরদা অপুনবা প্রোজেকশিং পায়খৎপগী মতাংদা ভারতনা পাম্লিবা অদু য়েংলগা ভারত অমসুং রুসিয়াগী মরক্তা লৈনরিবা ইনর্জিগী মতেং পীনবা অসি খর হেন্না পাকথোক-চাউথোকহন্নবগী মরুওইবা অদু নাকল অনিনা য়ানখি। ইনর্জি সেক্তরদা নাকল অনিমক কান্নগদবা খুদোংচাবশিংদা মতেং পীনবা অমসুং ইনর্জিগী লমদা মতম শাংবা কন্ত্রেকশিং, জোইন্ত ভেন্জরশিং অমসুং অতোপ্পা লৈবাকশিংদা মতেং পীবা য়াউনা খুদোংচাবা ফংগদবা হিরমশিংদা মতেং পীনবা হায়না নাকল অনিনা য়ানখি। রুসিয়ান অমসুং ইন্দিয়ান ইনর্জি কম্পেনিশিংগী মরক্তা মতেং পীনরিবা অসি নাকল অনিনা তরাম্না ওকখি, মসিদা রুসিয়াগী ভানকোরনেফ অমসুং তাস-য়ুরয়াখনেফতেগাজোদোবাইচাদা ভারতকী কম্পেনিশিংনা শেন থাদরিবা অমসুং ইসার ওইল কেপিতেলদা পি জে এস সি রোজনেফ ওইল কম্পেনিনা শরুক য়ারিবা অসি য়াউরি। ভানকোর ক্লস্তরগী ৱারি শানবা অথুবা মতমদা লোইশিন্নবা কম্পেনিশিংনা মতেং পীনরিবা অসি নাকল অনিনা তরাম্না ওকখি। এল এন জিগী লমদা ভারত অমসুং রুসিয়াগী কম্পেনিশিংনা থৱায় য়াউরিবা অসি নাকল অনিনা তরাম্না ওকখি অমসুং মতম শাংনা চৎনগদবা কন্ত্রেক্কী মখাদা গার্জপ্রোন গ্রুপ অমসুং গেল ইন্দিয়া লিমিতেদ অনিগী মরক্তা এল এন জি পীনবা হৌনখিবদা তরাম্না ওকখি। পি জি এস সি নোভাতেক অমসুং ভারতকী ইনর্জি কম্পেনিশিংগী মরক্তা মখা তানা ৱারি শানবা হৌখিবা অদু নাকল অনিনা শৌগৎপা ফোংদোকখি অমসুং এন এন জিগী লমদা মতেং পীননবা অপাম্বশিং অদু তরাম্না ওকখি। রুসিয়াগী আর্তিক সেল্ফ, পেচোরা অমসুং ওখোতসক সমুদ্র য়াউনা রুসিয়াগী ওইল ফিল্দ কয়া থিদোক্নবা নাকল অনিগীমক্কী কম্পেনিশিংনা পুন্না থবক তৌমিন্নবা অমসুং মতেং পীনবদা লৈবাক অনিনা শৌগৎলি। রুসিয়া অমসুং অতোপ্পা লৈবাকশিংদগী ভারত ফাউবা গ্যাস পুরক্নবা পাইপলাইন শেমগৎনবা ২০১৭দা পুন্না থিজিনবা অমা পাংথোকখিবা অদু তরাম্না ওকখি, ভারত অমসুং রুসিয়াগী মিনিস্ত্রিশিং অমসুং কম্পেনিশিংগী মরক্তা ভারত ফাউবা গ্যাস পাইপলাইন পুরক্নবা ওইথোকপা লৈবরা হায়না হৌজিক ৱা খন্নরিবা অসি নাকল অনিনা খঙজিনখি অমসুং মিনিস্ত্রি অনিগী মরক্তা এম ও য়ু খুৎয়েক পীননবা খন্নখি। ভারতকী ইনর্জি সেকুরিতি অমসুং লৈবাক অসিনা ক্লাইমেত চেন্জগী মতাংদা পেরিস এগ্রিমেন্ততা পীখিবা থাজবশিং অসি য়েংলগা সিবিল নইক্লিয়রগী লমদা মতেং পীনবা অসি ভারত-রুসিয়াগী মরুপ-মপাং ওইবা মরিগী য়াম্না মরুওইবা শরুক অমা ওইরি। কুন্দনকুলাম এন পি পিগী লেমহৌরিবা পৱার য়ুনতি তরুক শাগৎপগী থবক খুমাং চাউশিনবদা লৈবাক অনিনা তরাম্না ওকখি। রুসিয়ানা দিজাইন তৌবা অনৌবা এন পি পিশিং ভারত্তা শাবা অমসুং এন পি পিগী খুৎলাইশিং পুন্না শামিন্নবা অমসুং অতোপ্পা লৈবাকশিং এন পি পি শাবগী থবকশিংগী ৱা খন্নবদা লৈবাক অনিনা তরাম্না ওকখি। বঙ্গালাদেসতা রোপপুর নইক্লিয়র পৱার প্রোজেক শানবা লৈবাক অহুমগী মরক্তা মতেং পীননবা লৈনখিবা এম ও য়ু অদু থবক ওইনা পাংথোকপা লৈরিবা ফিবম অদু নাকল অনিনা য়েংশিনখি। নইক্লিয়রগী লমদা মতেং পীনগদবা শরুকশিং অদু পুন্না মশক খঙদোকমিন্নবা অমসুং থবক হৌনবা খুৎয়েক পীনবদা নাকল অনিনা তরাম্না ওকখি। হায়দেল অমসুং রিনইয়েবল ইনর্জিগী লমদা মখা তানা মতেং পীনবা হেনগৎহন্নবা খুদোংচাবশিং মশক খঙদোকপা অমসুং মসিনা ক্লাইমেত চেন্জগী অমাংবশিং হন্থহন্নবা নাকল অনিনা ৱারেপ লৌখি। মিলিতরি-তেক্নিকেল কোওপরেসন লৈবাক অনিগী মরক্তা মিলিতরি অমসুং মিলিতরি-তেক্নিকেল মতেং পীনবা অসি মখোয়গী মরুপ-মপাং ওইবগী মরুওইবা য়ুম্বী অমনি হায়না নাকল অনিনা খঙজিনখি। ২০১৮গী দিসেম্বরদা পাংথোক্কদৌরিবা মিলিতরি-তেক্নিকেলগী মতেং পীননবাইন্দিয়া-রুসিয়া ইন্তরগভর্মেন্তেল কম্মিসন অসি নাকল অনিনা তরাম্না ওকখি। মিলিতরিগী মতেং পীনবা অসিনা লৈবাক অনিগী লান্মীশিংগী মরক্তা হেন্না নকশিন্নবতা নত্তনা ত্রেনিং, মিলিতরিশিংগী অৱাংবা থাক্কী থৌ পুবশিং চৎথোক-চৎশিন তৌনবা, স্তাফশিং ৱারি শানবা অমসুং লান ঔরাইবা হেনগৎহনগনি। অহানবা ওইনা সর্বিস অহুমগী এক্সরসাইজ ইন্দ্রা ২০১৭ মাইপাক্না পাংথোকখিবদা নাকল অনিন তরাম্না ওকখি অমসুং ২০১৮দা মখা তানা অপুনবা মিলিতরি এক্সরসাইজশিং –ইন্দ্রা নেভি, ইন্দ্রা আর্মি অমসুং অভিয়া ইন্দ্রা পাংথোক্কনি। ভারত্তা অশানবা লৈমাইদগী নোথক্তা কাপ্পা য়াবা মিসাইল এস-৪০০ য়োন্নবা ৱাফম য়ানখিবদা নাকল অনিনা তরাম্না ওকখি। মতম কয়াগী মমাংদগী অমনা অমবু থাজনদুনা লাক্লবা লৈবাক অনিগী মরক্তা মিলিতরি তেক্নিকেলগী মতেং পীনবা হেনগৎহনবা হায়না নাকল অনিনা য়ানখি। মিলিতরি তেক্নিকেল মতেং পীনবগী হৌজিক চৎথরিবা প্রোজেকশিং খুমাং চাউশীনবদা লৈবাক অনিনা তরাম্না ওকখি অমসুং লৈবাক অনিগী মরক্তা মিলিতরি তেক্নিকেলগী খুৎলাইশিং পুন্না পুথোকমিন্নবা অমসুং পুন্না রিছাস তৌমিন্নবগী থবক পায়খৎলকপা অসি নাকল অনিনা শক খঙখি। ভারত সরকারগী মেক ইন ইন্দিয়া থৌশিল য়োকখৎপা ওইনবা মরুওইবা থৌরাং অমা ওইনা মিলিতরি ইন্দস্ত্রিয়েল কনফরেন্সকী থৌরাং নাকল অনিনা য়াম্না মরুওইনা লৌখি। অৱাংবা থাক্কী তেক্নোলোজিশিং মতেং পীননবা ২০১৭গী নবেম্বরদা অৱাংবা থাক্কী কমিতি অমা লিংখৎখিবা অমসুং নাকল অনিমক্কী কান্নবা থবকশিংদা পুন্না রিছাস তৌমিন্নবা অমসুং থবক পায়খৎনবা ৱারেপ লৌখিবা অদু তরাম্না ওকখি। মালেমগী ওইবা ৱাফমশিং য়ুনাইতেদ নেসন্সকী চারতরদা য়াউরিবা “মান্নবা, অমনা অমবু ইকায়খুম্নবা অমসুং খুৎথিংজিনদা” হায়বা মালেম্না য়ানরবা মালেমগী আইন অদু নাকল অনিনা অমুক হন্না চেৎনা লৌখি অমসুং লৈবাকশিংগী মরক্তা মরুপ-মপাং ওইবগী মরি থম্বা অমসুং মতেং পীনবগী মালেমগী আইনশিং অদু নিংশিংখি। ২০১৮গী জুলাইদা খা-অফ্রিকাদা পাংথোকখিবা ব্রিক্সকী ১০সুবা মীফমগী ফল ওইনা ভারত অমসুং রুসিয়ানা মালেমগী আইন অমসুং য়ু এন চারতরদা য়ুমফম ওইদুনা মখা তানা অচেৎপা মরি থম্না হায়না নাকল অনিনা য়ানখি। অফগান্না লুচিংবা অমসুং অফগান মশাগী ওইবা শান্তি পুরক্নবা অফগান সরকারনা পায়খৎলিবা থবকশিংদা নাকল অনিনা শৌগৎপা ফোঙদোকখি। অফগানিস্থানদা লৈরিবা ইরাং, সেকুরিতিগী ফিবম অমসুং মসিনা লমদম অদুদা পীরিবা চৈথেং অদু য়েংলগা, নাকল অনিনা মোস্কো ফোর্মেত, অফগানিস্থানগী এস সি ও কন্তেক গ্রুপ, মতম কুইরবা অফগানিস্থানগী মুক্নবা লোইশিন্নবা মশক খঙলবা ফোর্মেত অমা হেক্তা পায়খৎপা হায়না নাকল অনিনা য়ানখি। লৈবাক অসিগী ইকনোমি, শান্তি, সেকুরিতি, রাজনিতিগী তংতাবা, অপুনবগী শক্তম, নুংঙাইবা অমসুং মনিং তম্বা অফগানিস্থান অমা পুরক্নবা অফগানিস্থানদা মপানগী ফোর্সশিংনা মীথিনগাই ওইবা লেপহন্নবা মালেমগী লৈবাকশিংগা পুন্নবা থবক পায়খমিন্নবা হায়না নাকল অনিনা ফোঙদোকখি। নাকল অনিনা হকথেংননা অফগানিস্থানদা অপুনবা চাউখৎ-থৌরাংগী থবকশিং পায়খৎমিন্নগনি। য়ুনাইতেদ নেসন্স সেকুরিতি কাউন্সিল রিজোলুসন ২২৫৪(২০১৫)গী মখাদা সিরিয়াগী সোভরেন্তি, মনিংতম্বা অমসুং ঙমখৈগী অপুনবগী শক্তম ঙাকতুনা সিরিয়ানা লুচিংবা, সিরিয়া মশাগী ওইবা রাজনিতিগী থৌরাংগী মখাদা সিরিয়াগী রাজনিতিগী ৱারোইশিন পুরকপদা ভারত অমসুং রুসিয়ানা অমুক হন্নবা অচেৎপা ফিরেপ লৌখি। জেনেভাগী থৌরাং অমসুং য়ু এন্না ৱায়েনবা অমসুং অসতানাগী থৌরাং অমসুং থৌরাং অনিগী মরক্তা মতেং পীনবা অসি নাকল অনিনা অমুক হন্না শৌগৎলি। কন্দিসন থম্নদনা নৎত্রগা মপানগী থৌইনশিন য়াউদনা শান্তি লৈবা, তুংদু লৈতাবা অমসুং মনিং তম্বা সিরিয়া অমগীদমক ইনত্রা-সিরিয়া দাইলোগ পাংথোকপদা মরি লৈনবা খুদিংমক শরুক য়ানবা নাকল অনিনা তকশিনখি। মতম শাংনা অৱাবা কয়া খাংদুনা লাক্লবা সিরিয়াগী মীয়ামদা মীওইবগী তেংবাং পীনবা, ময়ুম থাদোকতুনা চেনখ্রবশিং হল্লক্নবা অমসুং লৈবাক মনুংদা লান্জেন্নরিবশিং খুন্দা-লৈতাহন্নবা দরকার ওইবা মতেং পীবা হায়না নাকল অনিনা য়ানখি। মালেমগী শান্তি অমসুং ঙাকশেনগী থবক ফগৎহন্নবা, নইক্লিয়র লান্না শীজিন্নবা থিংনবা কাংলোন মপাঙ্গল কনখৎহন্নবা অমসুং ইরানগা লোয়ননা মহৌশাগী শেন-থুমগী মরি থম্ননবা জোইন্ত কমপ্রেহেন্সিপ প্লান ওফ এক্সন(জে সি পি ও এ ) মপুং ফানা থবক ওইনা পায়খৎপগী মরুওইবা অদু নাকল অনিনা থমখি। ইরানগী নইক্লিয়র প্রোগ্রামগা মরি লৈনবা ৱাফমশিং শান্তি ওইনা ৱারি শানদুনা লোইশিন্নবা লৈবাক অনিনা তকশিনখি। কোরিয়া পেনিন্সুলাদা লাক্লিবা অফবা অহোংবশিং নাকল অনিনা তরাম্না ওকখি অমসুং দিপ্লোমেসি অমসুং ৱারি শানদুনা লমদম অসিদা মতম শাংনা চৎনগদবা শান্তি থম্নবা হোৎনরিবশিং নাকল অনিনা তরাম্না ওকখি। কোরিয়া পেনিন্সুলাগী ৱাথোক লোইশিন্নবা থৌরাং অদুদা মরি লৈনবা ৱাফমশিং খন্নবা মথৌ তাই হায়না নাকল অনিনা য়ানখি। সুন্দ্রংদা খুৎলায় লমজেল তান্নরকপা অমসুং সুন্দ্রং অসি লান্মীগী উংখৎনবগী মফম অমা ওইরকপা অসিদা নাকল অনিনা নুংনাংবা ফোঙদোকখি। মালেমগী ওইনা শান্তি অমসুং সেকুরিতিদা শিংনরকপা থিংনবা প্রেভেন্সন ওফ এন আর্মস রেন্স ইন আউতর স্পেস(পারোস)নাকল অনিনা অমুক হন্না শৌগৎখি। সুন্দ্রংদা খুৎলায় থম্বা থিংনবা পারোসতা আইনগী ঙাক্লৌ পীনবা ৱাফম য়াউহন্নবা য়ু এনগী পারোসগী ইন্তরগভর্মেন্তেল এক্সপার্তশিংগী অহানবা মীফমদা খন্নখিবা অদু নাকল অনিনা তরাম্না ওকখি। পারোসকী পান্দমশিং ফংনবা অরোন-অথুপ থমদবা অদু থবক ওইনা উৎপা অমসুং থাজনবা হেনগৎহন্নবা থবক পায়খৎনবা নাকল অনিনা তকশিনখি। কেমিকেল খুৎলায়শিং শাবা, পৈশিন্দুনা থম্বা অমসুং শীজিন্নবা থিংনবা কনভেনসন্না পায়খৎলিবা থবকশিং নাকল অনিনা শৌগৎপা অমসুং কেমিকেল খুৎলায়শিং থিংনবা লৈরিবা লুপশিংদা রাজনিতিগী খুৎচংবা থিংবা হায়না অমুক হন্না লৈবাক অনিনা ৱারেপ লৌখি। কেমিকেল খুৎলায়শিং লৈতবা মালেম অমা ওইনবা রুসিয়ান ফেদেরেসন্না মসিগী কেমিকেল খুৎলায়শিং মাংজৌননা মাংহনখিবা অদুগীদমক ভারতনা থাগৎখি। নাকল অনিনা মখল খুদিংমক্কী তেরোরিজমশিং য়ানিংদবা ফোঙদোকখি অমসুং অমদনা অমা হায়বা অদুদা অতোপ্পদনা অমা হায়বা তৌদনা মালেমগী ওইবা তেরোরিজম পুন্না থেংমিন্ননবা অমুক হন্না ৱারেপ লৌবা হায়না য়ানখি। তেরোরিস্তশিংগী নেতৱার্কশিং, মখোয়গী শেন ফংফম, খুৎলাই অমসুং লান্মী খোমগৎপগী চেন্নেলশিং মুৎথৎনবা নাকল অনিনা পুন্না থবক পায়খৎমিন্নবা হায়না য়ানখি। ঙমখৈ লান্না তেরোরিজম চৎথবা অমসুং তেরোরিস্তশিং চংজফম পীবা য়াউনা সরকারনা তেরোরিস্তশিং শৌগৎপগী থবক নাকল অনিনা য়ানিংদবা ফোঙদোকখি। য়ুনাইতেদ নেসন্সতা পনদুনা লৈরিবা ইন্তরনেসনেল তেরোরিজমগী কনভেন্সন চৎনহনবগী মরুওইবা নাকল অনিনা খঙলদুনা, তেরোরিজম লোইশিন্নবা মালেমগী লৈবাকশিংনা পুকচেল শেংনা থবক তৌনবা লৈবাক অনিনা অপিল তৌখি। কেমিকেল অমসুং বাইওলোজিকেল তেরোরিজম মুৎথৎনবা মালেমগী লৈবাকশিংনা ৱারি শান্নবগী মরুওইবা অদু নাকল অনিনা শৌগৎতুনা কেমিকেল অমসুং বাইওলোজিকেল তেরোরিজম অকিবা মায়োক্ননবা তকশিনখি। মালেমগী মরুপ-মপাং ওইবা মরিদা য়ুনাইতেদ নেসন্সকী মরুওইবা আমসুং ইন্তরনেসনেল লোগী পান্দমশিং অদু ঙাক্নবা নাকল অনিনা অমুক হন্না ৱারেপ লৌখি। দবল স্তেন্দার্দস অমসুং লৈবাক অমনা অতোপ্পা লৈবাকশিংদা মখোয়গী অপাম্বশিং পাংথোক্না তকশিনবা য়াউদনা মালেমগী চৎনরিবা কাংলোনশিং ঙাক্নবা অমসুং অফবা থাজবশিং থবক ওইনা পাংথোক্নবা নাকল অনিনা তকশিনখি। গনতন্ত্রিক ওইবা মালেমগী নিয়মশিংদা য়ুমফ্ম ওইদুনা নাকল অনিনা মখা তানা পুন্না থবক তৌমিন্নবা হায়না য়ানখি। হৌজিক চৎনরিবা মালেমগী কাংলোন অসি মমি তানবা য়ু এন সেকুরিতি কাউন্সিল শেমদোকপগী তঙাইফদবা অদু নাকল অনিনা অমুক থমখি। পাকথোক-চাউথোক্লবা য়ু এন এস সিদা ভারতনা লেংদ্রবা মেম্বর ওইবদা রুসিয়ানা শৌগৎখি। লৈবাক্কী ওইনা অমসুং মালেমগী ওইনা শান্তি, সেকুরিতি অমসুং থাং মান্ননা চাউখৎপা পুরক্নবা অমসুং মালেমদা তংদু লৈতাবা পুরক্নবা নাকল অনিনা পুন্না থবক তৌমিন্নবা হায়না য়ানখি। স্তেনেবল দিবলপমেন্তগী ২০৩০ এজেন্দা মপুং ফানা পায়খৎনবা নাকল অনিনা অমুক হন্না ৱারেপ লৌমিন্নখি। স্তেনেবল দিবলপমেন্ত অমসুং মসিগী মচাক অহুম-ইকনোমিক, সোসিয়েল অমসুং ইনভাইনরোনমেন্ত অসি থোং মান্ননা চাউখৎনবা নাকল অনিআ মরম চানা, থম্মোয় শেংনবা, হিরম খুদিংমক কোনশিন্দুনা থবক তৌমিন্নবা হায়না য়ানখি। মালেমগী ওইনা ২০৩০ এজেন্দা মপুং ফানা পায়খৎনবাস্তেনেবল দিবলপমেন্তগী অৱাংবা থাক্কী পোলিতিকেল ফোরম য়াউনা য়ু এনগী মরুওইবা থৌদাং অদু নাকল অনিনা নিংশিংখি। মেম্বর লৈবাকশিংনা ২০৩০ এজেন্দা মপুং ফানা পায়খৎনবা য়ু এনগী দিবলপমেন্ত সিস্তেম শেমদোকপা মথৌ তাই হায়বা ৱাফম অদু নাকল অনিনা য়ানখি। চাউখৎলবা লৈবাকশিংনা মখোয়গী ওফিসিয়ল ওইবা তেংবাং অদু চাউখৎলক্লিবা লৈবাকশিংদা মপু ফানা পীনবা নাকল অনিনা তকশিনখি। তুংকোইনা চৎনগদবা চাউখৎপা পুরকনবা অমসুং লায়রবা মুৎথৎনবা অকোয়বগী ফিবম শোকহন্দবা অমসুং কার্বোন য়াম্না পুথোক্তবা চাউখৎ-থৌরাংগী থবক পায়খৎনবা নাকল অনিনা য়ানখি। পেরিস এগ্রিমেন্তগী মখাদা য়ুনাইতেদ নেসন্স ফ্রেমৱার্ক কনভেন্সন ওন ক্লাইমেত চেন্জগী য়ানখিবা ৱাফমশিং লৈবাক খুদিংমক্না ঙাক্না চৎনবা নাকল অনিনা তকশিনখি অমসুং চাউখৎলক্লিবা লৈবাকশিংনা থেংনরিবা অহোংবশিং মায়োক্নবা ঙম্নবা চাউখৎলবা লৈবাকশিংনা শেন-থুম অমসুং তেক্নোলোজিগী মতেং পীনবা তকশিনখি। মালেমগী ওইনা নইক্লিয়র খুৎলায় শীজিন্নদবা হায়না য়ানখিবা ৱাফমশিং মখা তানা কনশিনহন্নবা নাকল অনিনা মখোয়গী থাজবশিং অদু অমুক হন্না থমখি। ভারতনা নইক্লিয়র সপ্লাইয়র গ্রুপকী মেম্বর ওইবদা রুসিয়ানা শৌগৎপা ফোঙদোকখি। আই সি তিশিং শীজিন্নবা অমসুং আই সি তিশিং ফত্তবা থবকশিং শীজিন্নবা থিংনবা মালেমগী ওইনা মতেং পীনবা হেনগৎহন্নবা মথৌ তাবা নিয়মশিং, কাংলোনশিং অমসুং আইনশিং অথুবা মতমদা চৎনবা হৌনবা নাকল অনিনা তকশিনখি। মসিগী মতাংদা, য়ু এন জনরেল এশেমব্লিগী মসিগী ৭৩সুআ মীফমনা লৌখিবা মরি লৈনবা ৱারেপশিং অদু নাকল অনিনা মরুওইনা লৌখি। আই সি তিশিং ফজনা শীজিন্ননবা ব্রিক্স লৈবাকশিংগী মরক্তা মতেং পীননবা ফ্রেমৱার্ক অমা শেমগৎপগী মরুওইবা অদু নাকল অনিনা পনখি। আই সি তিশিং শীজিন্নবদা অশোই-অঙাম থোক্তনবা মান্নবা থৌরাং পায়খৎপগী মরুওইবা অদু নাকল অনিনা পনখি অমসুং আই সি তিশিং শীজিন্নবদা অশোই-অঙাম থোক্তনবা সরকারশিংগী মরক্তা ৱারি শানবা হেনগৎহনবা হায়না তকশিনখি। এসিয়াগী লৈবাকশিং অমসুং পেসিফিক অমসুং ইন্দিয়ান ওসিনগী লমদমদা ঙাক-শেনগী থবক পায়খৎনবা রিজনেল সেকুরিতি আর্কিতেকচর অমা শেমগৎপগী ৱাখল্লোন লৈবাক অনিমক্না শৌগৎখি। ইস্ত এসিয়া সমিৎশিং অমসুং লমদম অতৈগী ফ্রেমৱার্কগী মখাদা লৈবাকশিংগী মরক্তা ৱারি শানবা মখা চৎথনবগী মরুওইবা অদু নাকল অনিনা তকশিনখি। অরোনবা লৈতবা ৱাখল্লোন, পুন্না চাউখৎমিন্নবা, অমনা অমবু ইকায়খুম্নবা, চাউখৎপগী পান্দমদা অপুনবা শাগৎপা, নুংঙাই য়াইফবা অমসুং লৈবাক অমগী মায়োক্তা হকথেংননা লৈতবা হায়বা ৱাখল্লোলশিং অসিগী মখাদা অনৌবা থৌরাং কয়া লমদম লমদমগী ওইবা পায়খৎপা নাকল অনিনা য়ানখি। মসিগী মতাংদা, ২০১৮গী অগস্ত ২৪দা রুসিয়াগী দিপুতি ফোরেন মিনিস্তর ইগনোর মোরগুলোব অমসুং ভারতকী ফোরেন সেক্রেতরি বিজব গোখালে অনি ৱারি শানখিবা অদু নাকল অনিনা তরাম্না ওকখি। ব্রিক্স, জি-২০, এস সি ও, আর আই সি অমসুং ইস্ত এসিয়া সমিৎশিংগী খুৎথাংদা ৱারি শানবা অমসুং মতেং পীনবা হেনগৎহনবা হায়না নাকল অনিনা ৱারেপ লৌখি। য়ুরেসিয়া ইকনোমিক য়ুনিয়নদা ভারতনা মতেং পীবা হেনগৎহনগনি হায়বগী থাজবা পীখি। ২০১৮গী জুনদা পাংথোকখিবা এস সি ওগী লৈবাকশিংগী লুচিংবশিংগী মীফমদা ভারতকী প্রধান মন্ত্রী নরেন্দ্র মোদীনা শরুক য়াখিবা অদু নাকল অনিনা খঙখি। লুপ অসিগী পান্দমশিং ফংবা ঙম্নবা এস সি ও চার্তর, মালেমগী নিয়মশিং ঙাক্না চৎপা হায়না নাকল অনিনা য়ানখি। সেকুরতি, তেরোরিজম, আইন য়াদবা মওংদা দ্রগ পুবা, অতম্ননা মীহাৎ-মীহাৎ মীপুন চৎথবা থিংনবা অখন্নবা থবক পায়খৎপা অমসুং এস সি ও রিজনেল এন্তি- তেরোরিস্ত স্ত্রকচর অমা শেমগৎনবা ৱাফম পুখৎখি। কাউন্তর তেরর মিলিতরি এক্সরসাইজ পিছ মিসন-২০১৮ ভারতনা শরুক য়াবদা রুসিয়ানা তরাম্না ওকখি। এস সি ওগী শেন-থুমগী পান্দমশিং থবক ওইনা পাংথোকপদা নাকল অনিনা তরাম্না ওকখি। মালেমগী থৌদোক ৱাথোকশিংদা এস সি ওগী থৌদাং হেনগৎহনবা হায়না নাকল অনিনা য়ানখি অমসুং এস সি ওগা য়ু এন য়াউনা মালেমগী ওইবা লুপশিংগা শম্নবা হেনগৎহনবা হায়না নাকল অনিনা তকশিনখি। এস সি ও লৈবাকশিংগী মরক্তা কলচর অমসুং মীগা-মীগগী মরি হেনগৎহনবা হায়না নাকল অনিনা য়ানখি। নাকল অনিনা খুদিংমক কোনশিনবা, অরোন-অথুপ লৈতবা, মীচং-মীখাই নাইদবা অমসুং নিয়মদা য়ুম্ফম ওইবা ললোন-ইতিক্কী থবকশিং পায়খৎনবা থবক কনখৎহনবা অমসুং মওং খুদিংমক্কী মালেমগী ওইবা ললোন-ইতিক্কী থবকশিং থিংজিনবগী থবক লৈহন্দবা হায়না নাকল অনিনা লেপখি। মালেমগী নিয়মশিংগী মখাদা হেন্না পাক-চাউবা য়ুরেসিয়া পার্তনরসিপ অমা শেমগৎনবা রুসিয়ানা পায়খৎলিবা থবকশিং ভারতনা তরাম্না ওকখি। মসিনা লৈবাকশিংগী মরক্তা কান্নবা মওংদা মতেং পীনবা ঙমহনগনি অমসুং লৈবাক অমনা অমবু ইকায়খুম্নগনি। ভারত-রুসিয়াগী মরি চাউখৎলক্লিবা অসিদা নাকল অনিনা তরাম্না ওকখি অমসিগী মরি অসি মখা তানা চৎথনবা অমসুং ভারত অমসুং রুসিয়াগী মরক্তা নাকল অনিগী মীওইশিং নুংঙাই-য়াইফনা হিংনবা অখন্নবা মরি শেমগৎনবা য়ানখি। তরাম্না ওকপগীদমক রুসিয়ান ফেদেরেসনগী রাস্ত্রপতি ব্লাদিমির পুতিন্না ভারতকী প্রধান মন্ত্রী নরেন্দ্র মোদী থাগৎলি অমসুং ২০১৯দা ২০সুবা চহিগী মীফম শরুক য়ানবা মহাক রুসিয়াদা লাক্নবা চেবাউ পীখি। হরাউ তয়াম্বগা লোয়ননা প্রধান মন্ত্রী নরেন্দ্র মোদীনা চেবাউ অদু য়াখি। -লোইরবা –